ટકાટક ટેક્નૉલૉજી, અફલાતૂન ઇમૅજિનેશન અને સુપર્બ સ્ટોરી-ટેલિંગની મદદથી એક ક્લાસિક વાર્તાને કેવી રસાળ રીતે કહી શકાય એનું આ ધ જંગલ બુક પર્ફેક્ટ એક્ઝામ્પલ છે. એક બાજુ જરાય બાલિશ થયા વિના હૉલીવુડવાલે બાબુ બાળકોની બેમિસાલ ફિલ્મો બનાવ્યે જાય છે અને બીજી બાજુ આપણું પ્રાગૈતિહાસિક યુગનું સેન્સર ર્બોડ હાસ્યાસ્પદ નિર્ણયોની પરંપરા સજ્ર્યે જાય છે. આ ફિલ્મને પણ તેણે શ્/ખ્ સર્ટિફિકેટ આપ્યું છે. મતલબ કે ટાબરિયાંવની સાથે તેનાં મમ્મી-પપ્પાએ પણ ફિલ્મ જોવી પડશે. આ નિર્ણયને પૉઝિટિવલી લઈને કહી શકાય કે સેન્સર ર્બોડ ન કહે તોય પેરન્ટલોગે પોતાના બાળપણમાં ટાઇમટ્રાવેલ કરવા માટે આ ફિલ્મ જોવી જ જોઈએ. બીજું, આ ફિલ્મ માત્ર ટાઇમપાસ મનોરંજન નથી બલકે એક સરસ એજ્યુકેશનલ અનુભવ પણ છે.